Eskom bevestig beurtkrag oor die naweekEskom is reeds met fase 2 beurtkrag besig (skermskoot van die webwerf http://loadshedding.eskom.co.za/) Eskom het Vrydag bevestig dat beurtkrag die naweek in werking sal tree om die organisasie se water- en dieselreserwes te vermeerder. “Die kragstelsel is onder erge druk en ons verwag dat ŉ gedeelte van die kapasiteit wat gewoonlik van Cahora Bassa in Mosambiek ingevoer word, nie Sondag beskikbaar sal wees nie, aangesien die aanleg beplande instandhouding ondergaan,” het Eskom in ŉ verklaring gesê. Beurtkrag is landswyd geskeduleer vir 06:00 – 22:00 op Saterdag en 08:00 – 22:00 op Sondag. Klik hier om Eskom se webwerf te besoek.